Etablering af § 17, stk. 4 udvalg: Udvalget for samspil mellem skoler, fritid og 
foreningsliv 
Sagsfremstilling 
143.     Etablering af § 17, stk. 4 udvalg: Udvalget for samspil mellem skoler, fritid og 
foreningsliv - Åbent 
  
  
SAGENS INDHOLD 
Med folkeskolereformen er der skabt nye muligheder og rammer for samspillet mellem undervisning, de kommunale 
kultur- og fritidstilbud og de foreningsbårne kultur- og fritidstilbud. I reformen er der lagt op til et forpligtende 
samarbejde mellem skoler, kultur- og fritidstilbud.  
  
Byrådet har foreløbigt forholdt sig til disse muligheder og rammer i Læring, Trivsel og Samarbejde, som fastlægger 
rammer og mål for realisering af folkeskolereformen i [adresse]. Et væsentligt område i realiseringen af 
reformen vedrører samspillet mellem kultur- og fritidstilbud i kommunalt regi og i foreningsregi. 
  
I Læring, Trivsel og Samarbejde fremgår det, at Børn og Skole skal vurdere den kommunale fritidsstruktur ud fra de 
første erfaringer med virkningerne af folkeskolereformen. Vurderingen skal fremlægges for Byrådet i foråret 2015 
med henblik på at indgå i budgetlægningen for 2016-19. 
  
Folkeskolereformens realisering skal ses i sammenhæng med Byrådets ønske om at inddrage ideer og kræfter fra 
det frivillige foreningsliv og frivillige borgere i kommunens virke.  
  
Børne- og skoledirektøren foreslår, at det videre arbejde med at forberede ideoplæg og forslag til løsninger 
forankres politisk i et midlertidigt rådgivende udvalg, nedsat efter § 17, stk. 4 i Lov om kommunernes styrelse. 
  
Styrelseslovens § 17, stk. 4 beskriver, at kommunalbestyrelsen kan ”nedsætte særlige udvalg til varetagelse af 
bestemte hverv eller til udførelse af forberedende eller rådgivende funktioner for kommunalbestyrelsen, 
økonomiudvalget eller de stående udvalg. Kommunalbestyrelsen bestemmer de særlige udvalgs sammensætning 
og fastsætter regler for deres virksomhed”. 
  
For at sikre en optimal forberedelse, implementering og opfølgning på eventuelle forandringer, foreslås, at udvalgets 
funktionsperiode bliver fra september 2014 til februar 2017. 
  
 
Byråd 
26. august 2014 
Sagsnr. 710-2014-
43729 
Dok.nr. 710-2014-
187112 
Sagsbehandler 
DPURZI 
  
Tidl. politisk behandling 
BY, 25.02.14, pkt. 33  
Forventet sagsgang 
KF-U, BS-U, ØK, BY 
Lovgrundlag 
  
VURDERING 
Som grundlag for et midlertidigt rådgivende udvalg foreslås følgende overordnede kommissorium for udvalgets 
arbejde: 
  
· Udvalget har fokus på nye muligheder og rammer for samspillet mellem undervisning, de kommunale kultur- og 
fritidstilbud og de foreningsbårne kultur- og fritidstilbud. Udvalget skal bl.a. fremlægge forslag til de fremtidige 
kommunale kultur- og fritidstilbud for børn og unge i aldersgruppen 6-13 år i [adresse]. Der skal heri indgå 
muligheder for ny organisering af fritidstilbuddene i samspil med blandt andre foreningslivet og dagtilbuddene. 
  
· Udvalgets forslag til fremtidig organisering skal holde sig indenfor de budgetmæssige rammer, som Byrådet har 
vedtaget. Samtidig skal udvalget vurdere mulighederne for at omprioritere ressourcer fra det kommunale 
fritidsområde til nye tilbud, hvor det frivillige foreningsliv har en central rolle. Endelig skal udvalget i sine vurderinger 
og forslag tage højde for sammenhænge til de 14-18-åriges kultur- og fritidstilbud. 
  
· Udvalget fremlægger en rapport med kortlægning af muligheder og konkrete forslag til Byrådets budgetlægning for 
2016-19. Rapporten præsenteres for Byrådet i maj 2015. Udvalget forbereder en konference for Byrådet og 
interessenterne omkring fritidslivet for de 6-13-årige til afholdelse i forbindelse med fremlæggelse af udvalgets 
rapport.  
  
· Udvalget forventes at drøfte oplæg og løsningsforslag samt indhente inspiration fra andre kommuner. Dette kan 
foregå via møder, eksterne oplægsholdere, studieture m.v. Derudover fastlægger udvalget selv sin arbejdsform. Den 
overordnede tidsplan for udvalgets arbejde ser således ud:  
  
Fase 1: Udarbejdelse af løsningsmuligheder 
  
Fase 2: Implementering og opfølgning 
  
  
INDDRAGELSE/KOMMUNIKATION 
Udvalget foreslås sammensat på følgende måde: 
· 2 byrådsmedlemmer, hvoraf den ene er udvalgets formand 
· 2 repræsentanter udpeget at Idrætssamvirket 
· 1 repræsentant for Folkeoplysningsudvalget 
· 1 medlem af Favrskov Ungdomsråd 
· Fællestillidsrepræsentant for pædagogerne i SFO 
· Ungdomsskolens leder 
· Musikskolens leder 
26. august 2014 
Byrådet nedsætter udvalget 
August-september 
2014 
Idrætssamvirket, Folkeoplysningsudvalget og 
Favrskov Ungdomsråd udpeger medlemmer til 
udvalget 
Medio september 
2014 
Udvalgets første møde. Tidsplan og arbejdsform 
vedtages 
Maj 2015 
Udvalget afrapporterer vurderinger og forslag til 
Byrådet 
Oktober 2015 
Budget 2016-19 vedtages i Byrådet 
Januar 2016 
Ændringer i de kommunale fritids- og kulturtilbud 
træder i kraft 
Januar 2016 
Byrådet revurderer udvalgets sammensætning og 
kommissorium 
Ultimo 2016 
Udvalget evaluerer implementeringen af de 
ændrede kultur- og fritidstilbud 
· Skolechefen 
· Kultur- og fritidschefen 
· Børne- og skoledirektøren 
· Projektleder. 
  
De to byrådsmedlemmer udpeges af Byrådet i en særskilt sag. 
  
Udvalget inddrager relevante aktører, når det skønnes nødvendigt og sekretariatsbetjenes af børne- og 
skoledirektøren og projektlederen. 
  
ØKONOMISKE KONSEKVENSER 
Udgifterne til udvalgets aktiviteter afholdes indenfor Børn og Skoles budget. Udgifterne til møder, studieture mv. 
forventes at beløbe sig til cirka 100.000 kr.  
  
Udvalgets formand honoreres efter reglerne i vederlagsbekendtgørelsen, hvoraf fremgår, at Byrådet kan beslutte, at 
der ydes vederlag til formanden for et § 17, stk. 4 udvalg, hvis denne er byrådsmedlem. De øvrige deltagere får 
udbetalt kørselsgodtgørelse i medfør af reglerne herfor. 
  
INDSTILLING 
Børne- og skoledirektøren indstiller til Byrådet: 
  
1.    At der nedsættes et midlertidigt rådgivende udvalg under Byrådet med ovenstående kommissorium og 
sammensætning i henhold til Lov om kommunernes styrelse § 17, stk. 4.  
  
BESLUTNING 
  
Kultur- og Fritidsudvalget, 11. august 2014: 
Fraværende: Ib Toft, John Petersen 
  
Indstilles godkendt. 
  
Børne- og Skoleudvalget, 14. august 2014: 
Fraværende: Ingen 
  
Indstilles godkendt med den tilføjelse, at Udvalget for samspil mellem skoler, fritid og foreningsliv udvides med 
deltagelse af en skoleleder og en skolebestyrelsesformand. 
  
Økonomiudvalget, 19. august 2014: 
Fraværende: Ingen 
  
Indstillingen fra Børne- og Skoleudvalget indstilles godkendt. 
  
Bilag 
  
  
  
  
Byråd, 26. august 2014: 
Fraværende: Ib Toft 
  
Inspirationsmateriale fra KL vedr. de nye 
fritidstilbud 
710-2014-174534 
Godkendt. 
